paragraph_text: VAR videotehnologija (eng. Video Assistant Referee ili skraćeno VAR) sustav je koji se koristi u nogometu kako bi se glavnom sucu pomoglo pregledati nejasne situacije tijekom utakmice. Sustav je razvijen početkom 2010-ih u Nizozemskoj. Bivši elitni sudac, Raymond van Meenen, tada suradnik nizozemskog nogometnog saveza, a od 2018. šef Feyenoordove akademije, bio je jedan od pionira i ključnih osoba za razvoj sustava.